Марсель Таһиров

Марсель Таһиров, Марсель Шәрифҗан улы Таһиров (Марсель Шарифзянович Тагиров; 1964 елның 21 октябре, СССР, РСФСР,  ТАССР, Әтнә районы, Әйшияз) –― авыл хуҗалыгы белгече, Татарстан авыл хуҗалыгы фәнни-тикшеренү институты директоры (2006), «Нива Татарстана» журналы баш мөхәррире, авыл хуҗалыгы фәннәре докторы. ТР ФА мөхбир-әгъзасы. Милли көрәш буенча атказанган спорт остасы, Татарстанның 8 мәртәбә, РФ 2 мәртәбә чемпионы.

 Тәрҗемәи хәле 
1964 елның 21 октябрендә Татарстан АССР Әтнә районы Әйшияз авылында туган. Казан авыл хуҗалыгы институтын (1988), шул уку йортында җитәкче кадрларның квалификациясен күтәрү факультетын (1991), аспирантураны (2001) тәмамлаган.

 Хезмәт баскычлары 
 1988-1990  Әтнә районы Игенче күмәк хуҗалыгында баш агроном.
 1990-1992  ВЛКСМ Әтнә райкомында 2- сәркатип, 1- сәркатип.
 1992-1993  Әтнә районы «Тукай» совхоз-техникумында җитештерү буенча директор урынбасары.
 1993-1998  Әтнә районы авыл хуҗалыгы химиясе берләшмәсе директоры.
 1998-2000  Әтнә районы хакимиятендә район башлыгының 1- урынбасары, авыл хуҗалыгы һәм азык-төлек идарәсе башлыгы.
 2000-2002  Татарстан авыл хуҗалыгы фәнни-тикшеренү институтында  директорның җитештерү буенча урынбасары.
 2002-2004  «Биовиктория» ҖЧҖ генераль директоры.
 2004-2006  Татарстан авыл хуҗалыгы министрының игенчелек буенча урынбасары.
 2006  Татарстан авыл хуҗалыгы фәнни-тикшеренү институтында директор.
 «Нива Татарстана» журналы баш мөхәррире.

 Хезмәтләре 
 Факторы и условия эффективного производства озимой ржи в Республике Татарстан (автордаш) (укыту-методик кулланма). Казан: Фән , 2009.
 Озимая тритикале в Республике Татарстан (фәнни-гамәли тәкъдимнәр) (автордаш). Казан: Фолиантъ, 2009.  
 Возделывание озимой мягкой пшеницы в Республике Татарстан (тәкъдимнәр) (автордаш). Казан: Фолиантъ, 2009. 
 Каталог научно-технической продукции Татарского НИИСХ. Казан: Фолиантъ. 2011. 
 Яровая пшеница в Республике Татарстан (фәнни-гамәли тәкъдимнәр) (автордаш). Казан: Фолиантъ, 2011.

 Иҗтимагый эшчәнлеге 
 Идел буе регионында лидер булып саналучы, күпьеллык үлән орлыклары җитештерү һәм сату буенча махсуслашкан «Биовиктория» комплексын оештыру.
 Татарстан авыл хуҗалыгы җитештерү тармакларына энергияне саклаучы  технологияләр кертү.
 Авыл хуҗалыгы өлкәсенә караган 20 фәнни мәкалә.
 Милли спорт төре булган көрәшне җәелдерү буенча эшчәнлек. Көрәш буенча Татарстанның 8 мәртәбә, РФ 2 мәтәбә чемпионы.

 Бүләкләре, мактаулы исемнәре 
 Милли көрәш буенча атказанган спорт остасы.
 Милли көрәш буенча Татарстан чемпионы.
 Милли көрәш буенча РФ  чемпионы.
 «Казанның меңьеллыгы хөрмәтенә» медале.
 Татарстан Җөмһүриятенең мактау кәгазе.

 Искәрмәләр 

 Сылтамалар 

  «Нива Татарстана» сайты 
  «Фән картасы» сайты

 Шулай ук карагыз  



Төркем:ТР ФА мөхбир-әгъзалары
Төркем:Авыл хуҗалыгы фәннәре докторлары
Төркем:Мөхәррирләр
Төркем:Көрәшчеләр
Төркем:Спорт осталары
Төркем:Атказанган спорт осталары
Төркем:Көрәш буенча атказанган спорт осталары
Төркем:Россия чемпионнары
Төркем:Көрәш буенча Россия чемпионнары
Төркем:Татарстан чемпионнары
Төркем:Көрәш буенча Татарстан чемпионнары